Coronavirusul impune noi reguli în școlile din România. Ce elevi pot reveni la cursuri.
Elevii din clasele a VIII-a şi a XII-a se întorc la cursuri, la două luni şi jumătate de la suspendarea lor. Adolescenţii primesc măşti la intrarea în şcoală, iar profesorii le verifică temperatura. Doar elevii care vor să facă pregătire pentru examenele de final vin la cursuri. Şcoala are reguli noi, dictate de epidemia de coronavirus.
"Tu treci, tu vino înoace! Mergi pe săgeţile roşii! Ia mască", le indică profesoara unor elevi."Mulțumesc", îi răspunde un elev profesoarei, după ce a primit o mască de protecție.Alex şi Andrei se întorc la cursuri după două luni şi jumătate în care şcolile au stat închise din cauza coronavirusului. La fel ca ei, elevii din clasa a opta şi a douăsprezecea revin în clase pentru pregătirea de evaluare naţională şi bacalaureat.Găsesc, însă, şcoala şi regulile schimbate. Profesori în echipament de protecţie le măsoară temperatura şi le dau măşti de protecţie. Pe culoare şi în săli, benzile speciale le arată că trebuie să stea la distanţă de colegi. O asemenea revedere este bizară şi pentru elevi şi pentru profesori."Sunt ultimele zile de liceu în această şcoală, chiar de asta am şi venit. Plus că este mult mai bună prgătirea faţă în faţă cu profesorul mă ajută mai mult", spune o elevă."Mă simt ca în prima zi de şcoală, parcă am fi în 15 septembrie, pe de altă parte şi cu emoţia acestor măsuri restrictive pe care trebuie să le luăm", afirmă directorul Colegiului Naţional Bănăţean, Sorin Ionescu."Mă bucur că am mai apucat din clasa a XII-a câteva cursuri să mai petrec timp cu colegii", mai spune un elev.